ประกาศคณะกรรมการกํากับหลักทรัพย์และตลาดหลักทรัพย์ที่ กร. 36/2564เรื่อง หลักเกณฑ์ในการขออนุญาตและการอนุญาต ให้ประกอบธุรกิจเป็นทรัสตี (ฉบับที่ 5)\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 8(1) มาตรา 54 มาตรา 55 มาตรา 56 และมาตรา 57แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550 คณะกรรมการ ก.ล.ต. ออกประกาศไว้ดังต่อไปนี้ ข้อ 1 ให้เพิ่มบทนิยามคําว่า "ประกาศการดํารงเงินกองทุนของบริษัทจัดการกองทุนรวม" ระหว่างบทนิยามคําว่า "บริษัทหลักทรัพย์" และคําว่า "ผู้ถือหุ้นรายใหญ่" ในข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กข. 9/2552 เรื่อง หลักเกณฑ์ในการขออนุญาตและการอนุญาตให้ประกอบธุรกิจเป็นทรัสตี ลงวันที่ 4 มิถุนายน พ.ศ. 2552 ""ประกาศการดํารงเงินกองทุนของบริษัทจัดการกองทุนรวม" หมายความว่า ประกาศดังต่อไปนี้ (1) ประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงเงินกองทุนของผู้ประกอบธุรกิจการจัดการกองทุนรวม การจัดการกองทุนส่วนบุคคล การเป็นนายหน้าซื้อขายหลักทรัพย์และการค้าหลักทรัพย์และการจัดจําหน่ายหลักทรัพย์ที่เป็นหน่วยลงทุน และการเป็นผู้จัดการเงินทุนสัญญาซื้อขายล่วงหน้า (2) ประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในรายละเอียดเกี่ยวกับการดํารงเงินกองทุนของผู้ประกอบธุรกิจการจัดการกองทุนรวมการจัดการกองทุนส่วนบุคคล การเป็นนายหน้าซื้อขายหลักทรัพย์และการค้าหลักทรัพย์และการจัดจําหน่ายหลักทรัพย์ที่เป็นหน่วยลงทุน และการเป็นผู้จัดการเงินทุนสัญญาซื้อขายล่วงหน้าและข้อกําหนดกรณีที่ไม่สามารถดํารงเงินกองทุนได้" ข้อ 2 ให้ยกเลิกข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กข. 9/2552 เรื่อง หลักเกณฑ์ในการขออนุญาตและการอนุญาตให้ประกอบธุรกิจเป็นทรัสตี ลงวันที่ 4 มิถุนายน พ.ศ. 2552 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กร. 9/2557 เรื่อง หลักเกณฑ์ในการขออนุญาตและการอนุญาตให้ประกอบธุรกิจเป็นทรัสตี (ฉบับที่ 3) ลงวันที่ 16 มิถุนายน พ.ศ. 2557 ข้อ 3 ให้ยกเลิกความในข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กข. 9/2552 เรื่อง หลักเกณฑ์ในการขออนุญาตและการอนุญาตให้ประกอบธุรกิจเป็นทรัสตี ลงวันที่ 4 มิถุนายน พ.ศ. 2552 และให้ใช้ความต่อไปนี้แทน "ข้อ 3 ผู้ขอรับอนุญาตจะได้รับอนุญาตให้ประกอบธุรกิจเป็นทรัสตี ต้องเป็นบริษัทจํากัดหรือบริษัทมหาชนจํากัดที่จัดตั้งขึ้นตามกฎหมายไทย หรือสถาบันการเงินที่มีกฎหมายเฉพาะจัดตั้งขึ้น และมีคุณสมบัติดังต่อไปนี้ (1) มีทุนจดทะเบียนซึ่งชําระแล้วไม่น้อยกว่ายี่สิบห้าล้านบาท (2) ไม่มีเหตุอันควรเชื่อได้ว่ามีฐานะทางการเงินที่อาจก่อให้เกิดความเสียหายหรือมีพฤติการณ์อื่นที่แสดงให้เห็นว่าอยู่ในระหว่างประสบปัญหาทางการเงิน รวมทั้งไม่มีเหตุอันควรเชื่อได้ว่ามีข้อบกพร่องหรือมีความไม่เหมาะสมเกี่ยวกับการควบคุมและการปฏิบัติงานอันดีของธุรกิจ (3) เป็นไปตามหลักเกณฑ์เกี่ยวกับการดํารงเงินกองทุนหรือกันสํารองอย่างใดอย่างหนึ่งดังนี้ (ก) ในกรณีที่ผู้ขอรับอนุญาตเป็นสถาบันการเงินที่มีกฎหมายเฉพาะจัดตั้งขึ้น หรือเป็นนิติบุคคลที่มีกฎหมายที่ควบคุมการประกอบธุรกิจและการดํารงเงินกองทุนของนิติบุคคลนั้น ต้องดํารงเงินกองทุนและกันสํารองตามกฎหมายดังกล่าว (ข) ในกรณีผู้ขอรับอนุญาตเป็นนิติบุคคลอื่นนอกเหนือจาก (ก) ต้องดํารงเงินกองทุนได้ตามหลักเกณฑ์การดํารงเงินกองทุนตามประกาศการดํารงเงินกองทุนของบริษัทจัดการกองทุนรวม โดยอนุโลม และดํารงเงินกองทุนขั้นต้นเป็นมูลค่าไม่น้อยกว่ายี่สิบห้าล้านบาท (4) แสดงได้ว่าบุคคลที่เป็นกรรมการ ผู้จัดการ หรือบุคคลผู้มีอํานาจในการจัดการซึ่งเป็นผู้รับผิดชอบเกี่ยวกับการประกอบธุรกิจทรัสตีของผู้ขอรับอนุญาต หรือผู้ถือหุ้นรายใหญ่ของผู้ขอรับอนุญาต มีคุณสมบัติและไม่มีลักษณะต้องห้ามตามที่สํานักงาน ก.ล.ต. ประกาศกําหนด ในกรณีที่ผู้ถือหุ้นรายใหญ่ของผู้ขอรับอนุญาตเป็นนิติบุคคล ให้นําความในวรรคหนึ่งมาใช้กับ กรรมการ ผู้จัดการ หุ้นส่วนผู้จัดการ หรือบุคคลผู้มีอํานาจในการจัดการของนิติบุคคลนั้นด้วย (5) แสดงได้ว่าจะมีการบริหารงานที่ดีและมีประสิทธิภาพ (6) แสดงได้ว่าจะมีนโยบายและมาตรการในการป้องกันความขัดแย้งทางผลประโยชน์การป้องกันการล่วงรู้ข้อมูลภายในระหว่างหน่วยงานและบุคลากร การควบคุมภายใน และการบริหารความเสี่ยงในการประกอบธุรกิจเป็นทรัสตีที่มีประสิทธิภาพ รวมทั้งมีมาตรการในการควบคุมและติดตามให้มีการดําเนินงานตามนโยบายและมาตรการที่วางไว้ (7) แสดงได้ว่าจะมีระบบงานที่มีความพร้อมในการประกอบธุรกิจเป็นทรัสตี (8) แสดงได้ว่าจะมีความพร้อมด้านบุคลากรเพื่อรับผิดชอบงานด้านทรัสตี" ข้อ 4 ให้ยกเลิก (3) ในวรรคหนึ่งของข้อ 7 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กข. 9/2552 เรื่อง หลักเกณฑ์ในการขออนุญาตและการอนุญาตให้ประกอบธุรกิจเป็นทรัสตี ลงวันที่ 4 มิถุนายน พ.ศ. 2552 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กร. 9/2557 เรื่อง หลักเกณฑ์ในการขออนุญาตและการอนุญาตให้ประกอบธุรกิจเป็นทรัสตี (ฉบับที่ 3) ลงวันที่ 16 มิถุนายน พ.ศ. 2557 ข้อ 5 ประกาศนี้ให้ใช้บังคับตั้งแต่วันที่ 16 ธันวาคม พ.ศ. 2564 เป็นต้นไป ประกาศ ณ วันที่ 19 พฤศจิกายน พ.ศ. 2564 (นายพิชิต อัคราทิตย์) ประธานกรรมการ คณะกรรมการกํากับหลักทรัพย์และตลาดหลักทรัพย์